text: Naturperle vender tilbage
  23 oktober 2014 kl. 09.20
  Fire lokale lodsejere er gået sammen om rydning og indhegning af overdrev ved Stevning Dam, der fremover skal plejes af kødkvæg.
  En naturperle er på vej tilbage i det sønderjyske område. Det er et i alt 13 hektar stort område langs Stevning Dam i Hammelev, der er blevet ryddet for et stort antal vilde buske og træer. Beplantning, der betød, at området var stærkt groet til.
  - Det er ærgerligt at se sådan et område bare gro til. Derfor er det dejligt, at vi nu kan få det ryddet og hegnet ind, lyder det fra gårdejer Steffen Schmidt, der er en af de fire lodsejere.
  NaturErhversvstyrelsen har støttet projektet med 200.000 kr.
  